Γιώργος Κεντρωτής

Ο **Γιώργος Κεντρωτής** (Μολάοι Λακωνίας, 5 Μαΐου 1958) είναι Έλληνας καθηγητής Τριτοβάθμιας Εκπαίδευσης, συγγραφέας, μεταφραστής και ποιητής.

## Βιογραφικά στοιχεία
Ο Γιώργος Κεντρωτής γεννήθηκε στις 5 Μαΐου 1958 στους Μολάους Λακωνίας
. Tο 1976 αποφοίτησε από το Εξατάξιο Γυμνάσιο της Νεμέας Κορίνθου και στη συνέχεια σπούδασε Νομική στο Πανεπιστήμιο Αθηνών από το οποίο αποφοίτησε το 1981. Κατά τη διετία 1982-1984 υπηρέτησε τη στρατιωτική του θητεία, ενώ στη συνέχεια ξεκίνησε να εργάζεται στην Αθήνα ως δικηγόρος. Την περίοδο 1985–1989 πραγματοποίησε διδακτορικές σπουδές στη Νομική και Οικονομική Σχολή του Πανεπιστημίου του Σάαρλαντ (Universität des Saarlandes), εκπονώντας τη διδακτορική του διατριβή, και το 1990 αναγορεύθηκε διδάκτωρ νομικής. Το 1994 εκλέχθηκε Επίκουρος Καθηγητής στο Ιόνιο Πανεπιστήμιο, με αντικείμενο την τεχνική μετάφραση από τα γερμανικά στα ελληνικά, ενώ το 1997 προήχθη σε Αναπληρωτή Καθηγητή με γνωστικό αντικείμενο τη θεωρία και πράξη της μετάφρασης. Το 2001 εκλέχθηκε Καθηγητής στο ίδιο Πανεπιστήμιο.

Από το 1994 έως το 2007 διετέλεσε επισκέπτης καθηγητής στα Πανεπιστήμια του Σααρμπρύκεν και του Γκερμερσχάιμ στη Γερμανία, καθώς και στο Πανεπιστήμιο της Νάπολης «Federico II» στην Ιταλία, με διδακτικά καθήκοντα. Στο Ιόνιο Πανεπιστήμιο υπηρέτησε ως Πρόεδρος του Τμήματος Ξένων Γλωσσών, Μετάφρασης και Διερμηνείας την περίοδο 2000–2006 και ξανά από το 2010 έως το 2014. Κατά τα έτη 2006–2008 έλαβε εκπαιδευτική άδεια για ερευνητική δραστηριότητα στο Πανεπιστήμιο της Νάπολης. Παράλληλα, από το 2005 έως το 2008 διετέλεσε Αντιπρόεδρος της Επιτροπής του Υπουργείου Πολιτισμού για την απονομή των Κρατικών Βραβείων Μετάφρασης. Την περίοδο 2017–2021 υπηρέτησε ως Κοσμήτορας της Σχολής Ιστορίας, Μετάφρασης και Διερμηνείας του Ιονίου Πανεπιστημίου. Είναι δηλωμένος υποστηρικτής του Ολυμπιακού Πειραιώς και έχει παρευρεθεί σε αρκετές παρουσιάσεις βιβλίων "ερυθρόλευκου" περιεχομένου . To 2024 ήταν μέλος του ψηφοδελτίου του Κ.Κ.Ε. για τις Ευρωεκλογές του ίδιου έτους .

## Διακρίσεις και βραβεύσεις
Ο Γιώργος Κεντρωτής έχει λάβει αρκετά βραβεά και τιμητικές διακρίσεις για το συγγραφικό του έργο. Το 2017, το ποίημά του με τίτλο *Παρατηρήσεις και σχολιασμοί του Διονυσίου Σολωμού εκεί που μετέφραζε το Τεμάχιο του Μεταστασίου* κέρδισε το πρώτο βραβείο του Α΄ Διεθνούς Διαγωνισμού Ποίησης "Γιώργος Σεφέρης". Ο διαγωνισμός αυτός είχε προκηρυχθεί από το Πανεπιστήμιο του Παλέρμο και συμμετείχαν περισσότερα από 800 έργα. Το 2023, απονεμήθηκε στον Γιώργο Κεντρωτή το Κρατικό Βραβείο Μετάφρασης Έργου Ξένης Λογοτεχνίας στην Ελληνική Γλώσσα 2022 για τη μετάφραση του έργου του Georg Trakl *Άπαντα τα ποιήματα*. To 2025, τιμήθηκε με το βραβείο μεταφρασμένης ποίησης «Άρης Αλεξάνδρου» για τη μετάφραση του βιβλίου τού Bertolt Brecht με τίτλο *Η βαβυλωνιακή σύγχυση των λέξεων*.
 
## Εργογραφία
### Βιβλία
**(1996), «Η μεταπολεμική πεζογραφία», Εκδόσεις: Σοκόλη, Αθήνα. ISBN: 9789607210074*
**(1996), «Θεωρία και πράξη της μετάφρασης», Εκδόσεις: Δίαυλος, Αθήνα. ISBN: 9789605310158*
**(1997), «Το αλφαβητάρι του Ολυμπιακού», Εκδόσεις: Δίαυλος, Αθήνα. ISBN: 9789605310264*
**(2003), «45 χρόνια βάζω γκολ στους βάζελους», Εκδόσεις: Δίαυλος, Αθήνα. ISBN: 9789605311667*
**(2003), «Πόσα χουνέρια και τι πλεκτάνες», Εκδόσεις: Τυπωθήτω, Αθήνα. ISBN: 9789604021123*
**(2006), «Με απ' όλα μέσα», Εκδόσεις: Τυπωθήτω, Αθήνα. ISBN: 9789604022540*
**(2007), «Στις κερκίδες του λόγου», Εκδόσεις: Δίαυλος, Αθήνα. ISBN: 9789605312084*
**(2008), «Εκατόν δύο ματς», Εκδόσεις: Τυπωθήτω, Αθήνα. ISBN: 9789604023318*
**(2008), «Παρέλαση», Εκδόσεις: Τυπωθήτω, Αθήνα. ISBN: 9789604023622*
**(2012), «Ανάποδα ψαλίδια», Εκδόσεις: Δίαυλος, Αθήνα. ISBN: 9789605312770*
**(2013), «O κόσμος καρναβάλι», Εκδόσεις: Τυπωθήτω, Αθήνα. ISBN: 9789604024223*
**(2016), «Oρίτζιναλ μαϊμούδες», Εκδόσεις: Τυπωθήτω, Αθήνα. ISBN: 9789604024537*
**(2020), «Προσωπεία και κοθόρνοι», Εκδόσεις: Gutenberg, Αθήνα. ISBN: 9789600121018*
**(2021), «Ποδήλατα και ποδηλάτες», Εκδόσεις: Gutenberg, Αθήνα. ISBN: 9789600122749*

### Συνσυγγραφές
**(2006), «Δέκα γραφές για τον Διονύση Σέρρα και την ποίησή του», Εκδόσεις: Ραπόρτο, Ζάκυνθος. ISBN: 9789608926400*
**(2006), «40 ιστορίες Ολυμπιακής λατρείας», Εκδόσεις: Ελληνικά Γράμματα, Αθήνα. ISBN: 9789604427543*
**(2009), «George Trakl: Από τα τέλη του 19ου στις αρχές του 21ου αιώνα», Εκδόσεις: Ύψιλον, Αθήνα. ISBN: 9789601702582*
**(2009), «Εισαγωγή στην ποίηση του Ρίτσου», Εκδόσεις: Π.Ε.Κρήτης, Αθήνα. ISBN: 9789605242886*
**(2010), «Οπαδική βία και άλλες πτυχές της βίας στον αθλητισμό», Εκδόσεις: Νόβολι, Αθήνα. ISBN: 9789609428132*
**(2011), «Γιάννης Ρίτσος: Πάντα παρών στο κάλεσμα της εποχής», Εκδόσεις: Σύγχρονη Εποχή, Αθήνα. ISBN: 9789604511150*
**(2011), «Όψεις κοινωνικής δυναμικής», Εκδόσεις: Gutenberg, Αθήνα. ISBN: 9789600115000*
**(2012), «Ποδόσφαιρο και πολιτισμός», Εκδόσεις: Γκοβόστη, Αθήνα. ISBN: 9789604461684*
**(2012), «Κουίζ Ολυμπιακογνωσίας και Θρυλοφροσύνης», Εκδόσεις: Δίαυλος, Αθήνα. ISBN: 9789605312893*
**(2012), «Κώστας Βάρναλης: Φως που πάντα καίει», Εκδόσεις: Σύγχρονη Εποχή, Αθήνα. ISBN: 9789604511440*
**(2017), «3ο Διεθνές Φεστιβάλ Ποίησης Αθηνών», Εκδόσεις: Κύκλος Ποιητών, Αθήνα. ISBN: 9786188089105*
**(2019), «Σελίδες στην οθόνη ή σε χαρτί», Εκδόσεις: Gutenberg, Αθήνα. ISBN: 9789600113426*
**(2019), «Γιάννης Ρίτσος: Οικουμενικός άνθρωπος», Εκδόσεις: Documento, Αθήνα. ISBN: 9786188413689*

### Ανθολόγια
**(2006), «Ανθολογία επτανησιακής ποίησης 1950-2006», Εκδόσεις: Περί Τεχνών, Πάτρα. ISBN: 9789606684050*
**(2020), «Μόνο μια παχιά κηλίδα από μέλι", Εκδόσεις: Ρώμη, Θεσσαλονίκη. ISBN: 9789606550133*

### Επιμέλειες
**(1999), «Οι άγγελοι στον παράδεισο μιλούν ελληνικά", Εκδόσεις: Ύψιλον, Αθήνα. ISBN: 9789607949684*
**(2001), «Κρατύλος", Εκδόσεις: Πόλις, Αθήνα. ISBN: 9789608132481*
**(2002), «Γρικώντας την άπλαστη αρμονία των ουρανών", Εκδόσεις: Ύψιλον, Αθήνα. ISBN: 9789601700892*
**(2007), «Ο συνονόματος ,ή, Πέφτοντας στο κάθετο ρήγμα του λόγου", Εκδόσεις: Τυπωθήτω, Αθήνα. ISBN: 9789604023011*
**(2008), «Φρασεολογισμοί στη ρωσική λογοτεχνική γλώσσα", Εκδόσεις: Γρηγόρη, Αθήνα. ISBN: 9789603335139*
**(2013), «Κρατύλος", Εκδόσεις: Gutenberg, Αθήνα. ISBN: 9789600115376*

### Μεταφράσεις
Από το 1985 και μέχρι σήμερα, έχουν δημοσιευθεί δεκάδες βιβλία των οποίων τη μετάφραση ανέλαβε ο Γιώργος Κεντρωτής. Τα βιβλία αυτά - μέχρι σήμερα - είναι τα εξής: *Τρεις γυναίκες* (1985), *Τα ημερολόγια 1898-1918* (1985), *Τα ημερολόγια 1898-1918* (1986), *Τέχνη και καλλιτέχνες* (1986), *Δεσμοί* (1986), *Το τελευταίο καλοκαίρι του Κλίνγκζορ* (1987), *Ο κότσυφας* (1988), *Στην παραλία* (1993), *Κατάλοιπα ζωντανού συγγραφέα* (1994), *Αγροίκοι* (1996), *Ο Βιτγκενστάιν με εικόνες* (1997), *Βιργιλίου θάνατος* (2000), *Τρεις γυναίκες* (2004), *Ρίμες εξ απροόπτου* (2004), *Προμηθέας Δεσμώτης* (2004), *Κρέσπελ και Αντωνία* (2004), *Είκοσι ερωτικά ποιήματα κι ένα τραγούδι χωρίς καμμιάν ελπίδα* (2005), *Σάουνα και συνουσία* (2005), *Φυσώντας των σπονδύλων μου το φλάουτο και άλλα 8 ποιήματα* (2007), *Των Αλγηδόνων πρωτεύουσα* (2007), *Στα χθόνια δωμάτια* (2007), *Η στείρωση των αστέρων* (2008), *Ο τέλειος ρήτορας* (2008), *Αναδρομή 1901-1913* (2008), *Διονυσίου Σολωμού, Τα Κερκυραϊκά* (2009), *Τρεις Γυναίκες* (2011), *Τραγωδία* (2011), *Κρατύλος* (2013), *Παλαιτινή ανθολογία* (2014), *Η Βαβυλωνιακή σύγχυση των λέξεων* (2014), *Η νέα επιστημονική γνώση* (2015), *Διάλογος περί ρητόρων* (2017), *Τρεις γυναίκες* (2017), *Τα άνθη του κακού* (2018), *Τα μάτια σου δυο πυροβολισμοί στα τυφλά* (2019), *Μόνο μια παχιά κηλίδα από μέλι* (2020), *Τα σονέτα προς τον Ορφέα* (2020), *Άπαντα τα Ιταλικά* (2021), *Άπαντα τα ποιήματα* (2021), *Τα μυθιστορήματα της Φεράρας* (2022), *Τις μολότοφ των στομάτων μας τσουγκρίζοντας* (2023), *Ποιήματα* (2023), *Τη ζωή μου, ομολογώ, την έζησα* (2024), *Δελτία από τη Μαυρόνησο* (2024), *Αλάνια* (2024), *Συντέλεια του κόσμου* (2024), *Ιστορίες που δεν είναι ιστορίες* (2024).

## Παραπομπές


## Πηγές
* Η εργογραφία του Γιώργου Κεντρωτή στο biblionet.gr
* Η εργογραφία του Γιώργου Κεντρωτή στο bookpoint.gr
* Σύντομο βιογραφικό του Γιώργου Κεντρωτή από την ιστοσελίδα sportbook.gr
* Σύντομο βιογραφικό του Γιώργου Κεντρωτή από την ιστοσελίδα politeianet.gr
* Βιογραφικά στοιχεία του Γιώργου Κεντρωτή από την ιστοσελίδα dflti.ionio.gr
* Γιώργος Κεντρωτής, Οκτώ Ποιήματα
* Συνέντευξη του Γιώργου Κεντρωτή στο Αχελώος TV
* Συνέντευξη του Γιώργου Κεντρωτή στο Βεργίνα TV
* Συνέντευξη του Γιώργου Κεντρωτή στο Start TV
* Ομιλία του Γιώργου Κεντρωτή στο "1ο Συνέδριο Επαγγελματιών Μετάφρασης και Διερμηνείας"

Κατηγορία:Έλληνες εκπαιδευτικοί
Κατηγορία:Έλληνες συγγραφείς
Κατηγορία:Έλληνες ποιητές